CELEX: C2006/178/20
Language: hu
Date: 2006-07-29 00:00:00
Title: C-435/04. sz. ügy: A Bíróság (negyedik tanács)  2006. május 30-i  végzése (a Cour de cassation [Belgium] előzetes döntéshozatal iránti kérelme) – Sébastien Victor Leroy elleni büntetőeljárás (Az eljárási szabályzat 104. cikke 3. §-ának első bekezdése – Gépjárműlízing – Olyan gépjármű használatára vonatkozó tagállami tilalom, amely egy másik tagállamban székhellyel rendelkező lízing-társaság tulajdonában áll, és amelyet ebben a tagállamban vettek nyilvántartásba – Állandó használat az első tagállam területén)

29.7.2006   
            
            
               HU
            
            
               Az Európai Unió Hivatalos Lapja
            
            
               C 178/12
            
         A Bíróság (negyedik tanács) 2006. május 30-i végzése (a Cour de cassation [Belgium] előzetes döntéshozatal iránti kérelme) – Sébastien Victor Leroy elleni büntetőeljárás
   (C-435/04. sz. ügy) (1)
   
   (Az eljárási szabályzat 104. cikke 3. §-ának első bekezdése - Gépjárműlízing - Olyan gépjármű használatára vonatkozó tagállami tilalom, amely egy másik tagállamban székhellyel rendelkező lízing-társaság tulajdonában áll, és amelyet ebben a tagállamban vettek nyilvántartásba - Állandó használat az első tagállam területén)
   (2006/C 178/20)
   Az eljárás nyelve: francia
   A kérdést előterjesztő bíróság
   Cour de cassation
   Az alap-büntetőeljárás résztvevője
   Sébastien Victor Leroy.
   Tárgy
   Előzetes döntéshozatal iránti kérelem – Cour de cassation de Belgique – Az EK 49–55. cikk értelmezése egy olyan nemzeti szabályozás vonatkozásában, amely büntetőszankciók terhe mellett megtiltja a nemzeti területen lakó és dolgozó személynek, hogy egy másik tagállamban székhellyel rendelkező lízing-társaság tulajdonában álló és annak területén nyilvántartásba vett gépjárművet használjon
   Rendelkező rész
   Nem ellentétes az EK 49–55. cikkel, ha valamely első tagállamnak az alapügyben kérdéseshez hasonló nemzeti szabályozása az első államban lakó és dolgozó személynek megtiltja, hogy ennek az államnak a területén egy második tagállamban székhellyel rendelkező lízing-társaságtól bérelt olyan gépjárművet használjon, amennyiben ezt a gépjárművet az első államban nem vették nyilvántartásba és azt lényegében az első tagállambeli állandó használatra szánták vagy azt ténylegesen így használják.
   
      (1)  HL C 300., 2004.12.4.